Държавен вестник, бр. 72, 2004 г., стр. 118

С Т Р .  118
Д Ъ Р Ж А В Е Н   В Е С Т Н И К
Б Р О Й  72
Чл. 966. (1) Свежо ЯГ се приема от достав-
чика само в пломбирани контейнери без външ-
ни повреди и при наличието на съпровождаща
документация.
(2) Горивните касети със свежо и отработи-
ло ЯГ се съхраняват в специални помещения
(складове, хранилища) в съответствие с изиск-
ванията на правилата за ядрена безопасност,
противопожарна безопасност и на вътрешните
инструкции.
(3) Помещенията за съхраняване на горив-
ните касети се снабдяват с предупредителни
знаци и с устройства, предотвратяващи преоб-
ръщането или падането на  касетите.
Чл. 967. При съхраняване на горивните ка-
сети се предприемат мерки за:
1. осигуряване на подкритичност не по-мал-
ка от 0,05;
2. предотвратяване попадането на странич-
ни предмети, невъзможност за механични пов-
реждания и замърсявания на касетите;
3. изключване на вредното въздействие на
околната среда (влага, газ и др.).
Чл. 968. Забранява се работата с открит огън
(рязане, заваряване и др.) на разстояние най-
малко 3 m от контейнерите с горивни касети.
Чл. 969. (1) Гнездата за подреждане на  го-
ривните касети се оглеждат, калиброват и при
необходимост почистват преди провеждане на
транспортно-технологичните операции. По-
върхностната чистота на гнездата се проверява
в съответствие с вътрешните инструкции.
(2) Помещенията за съхраняване на горив-
ните касети  се проверяват за радиоактивно
замърсяване в съответствие с действащите пра-
вила за радиационна безопасност при експлоа-
тация на атомни централи.
Чл. 970. Прехвърлянето на горивни касети от
транспортните контейнери в местата за съхра-
няване се изпълнява по специална инструкция
при спазване на правилата за ядрена безопас-
ност и радиационна защита в присъствието на
отговорния ръководител на работата или отго-
ворника за съхраняване на горивото. Контейне-
рите се отварят само в присъствието на предста-
вителя-доставчик или с негово разрешение.
Чл. 971. (1) Отработилите и авариралите
горивни касети се съхраняват  в специални хра-
нилища и басейни.
(2) Натоварването на горивните касети в
транспортни контейнери за изпращане за пре-
работване се разрешава само след намаляване
нивото на остатъчното топлоотделяне до стой-
ност, изключваща повреждането им вследст-
вие на прегряване.
Чл. 972. При престой на отработили горив-
ни касети в хранилищата и басейните  за отле-
жаване се предприемат мерки за осигуряване:
1. подкритичност не по-малка от 0,05 при
всички възможни аварийни ситуации;
2. изключване на възможността за прегря-
ване на касетите, предизвикано от остатъчното
топлоотделяне;
3. защита на персонала от радиоактивност
(газова, аерозолна и от гама-излъчване);
4. периодично пречистване на водата в ба-
сейните/шахтите;
5. изключване на възможността за случайно
изпразване на басейните/шахтите.
Чл. 973. Разхерметизиранитe горивни касети
се съхраняват в пенали, отделно от изправните.
Чл. 974. Всички транспортно-технически
операции се провеждат по специални инструк-
ции в съответствие с правилата за ядрената
безопасност и радиационната защита.
Чл. 975. (1) Транспортнните средства с кон-
тейнерите, превозващи горивни касети  при
излизане от транспортните коридори на реак-
торен (реакторно-турбинен) цех, се подлагат на
дозиметричен контрол. На лицето, съпровож-
дащо транспорта, се издава документ (по спе-
циална форма), даващ правото на излизане.
(2) След изпълнение на работи по премест-
ване или извозване на отработилото ЯГ от пло-
щадката на АЕЦ се провежда детайлно из-
следване на радиационната обстановка в ра-
ботната зона.
(3) Провеждането на транспортно-техноло-
гически операции се разрешава само с използ-
ване на щатни приспособления и механизми,
преминали през периодична проверка, изпит-
вания и контролен оглед преди започването на
операциите, съхранявани на определено място.
(4) Товаро-подемните механизми, използ-
вани при транспортно-технологичните опера-
ции, се освидетелстват в съответствие с нор-
мативните актове и инструкции за технически
надзор.
Чл. 976. Преместването на товари над реак-
тора и басейните за отлежаване се осъществява
само по транспортно-технологичната схема,
утвърдена от главния инженер на АЕЦ.
Чл. 977. Басейнът/шахтите за отлежаване и
басейнът за презареждане се запълват само с
вода, качеството на която е посочено в техно-
логичния регламент. Преди началото на преза-
реждане се осигурява необходимото качество
на запаса от вода.
Чл. 978. (1) Всяка отделна транспортно-тех-
нологична операция, свързана с преместването
на горивните касети (свежи и отработили), а
също така и с предмети, явяващи се източници
на високи и средни радиоактивни излъчвания и
замърсявания, се регистрира по установения в
АЕЦ ред в специален дневник с указване на
точното им местонахождение. Приетите мерки
за безопасността се определят с вътрешни инс-
трукции/програми.
(2) Извадените от активната зона горивни
касети  се разполагат в предназначените за тях
проектни места.
(3) При изваждане на горивни касети от ре-
актора, басейна за отлежаване и др. места се
вземат мерки, изключващи попадането на ра-
диоактивен топлоносител на повърхността на
помещенията и съоръженията.